



MNASZ által regisztrált verseny

**VERSENYKIÍRÁS**

 **Amatőr Kupasorozat Nyirád 2022**

**A verseny helyszíne: Nyirád, Nyirád Racing Center**

 **Időpontja: 2022.07.10.**

**A rendező felhívja a figyelmet, hogy a sportesemény az aktuális járványügyi intézkedések betartása mellett kerül lebonyolításra!**

**Fejezetek**

1. **Program és helyszínek**
2. **Rendezés**
3. **Pálya**
4. **A verseny tisztségviselői**
5. **Nevezés és biztosítás, kategóriák**
6. **Verseny díjazása**
7. **Jogfenntartás és indulók felelőssége**
8. **Környezetvédelmi előírások**
9. **Biztonsági előírások**
10. **Ellenőrzések**
11. **Az esemény lebonyolítása**

## 1. Program

2022. március 21. A versenykiírás közzététele

**2022. július 5. Nevezési zárlat**

Versenyiroda helye: az épület földszintjén
Adminisztratív átvétel helye: az adminisztratív irodában

Technikai átvétel helye: gépátvevő helyiség

A hivatalos hirdetőtábla – **ONLINE** : [www.chronomoto.hu](http://www.chronomoto.hu)

**Időterv**

**Vasárnap (2022.07.10.)**

7:00-8:00 Adminisztratív- és technikai átvétel

8:30 Versenyzői eligazítás

9:00 Időmérő edzés

10:00 Első előfutamok

12:00 Második előfutamok

14:00 Harmadik előfutamok

16:00 Döntők

30 perccel a leintés után Díjkiosztó

## Rendezés

A rendező megrendezi az Amatőr Kupasorozat Nyirád 2022 harmadik futamát, amatőr és licences versenyzők részére.

**Belépési engedély**

A rendező minden nevezőnek két db (versenyző + 1 fő) szervizbelépőt biztosít, melyet a helyszínen (a depó bejáratánál) érkezéskor kap meg. Deponyitás: 2022. július 10. 6:30

## Rendező

A verseny rendezője: Nyirád Racing Center Kft

Címe: 6727 Szeged, Lant u. 8.

Tel: +36305208774
E-mail: nyiradracing@gmail.com

A Nyirád Racing Center a Balatontól 25 km-re, északi irányban található. A versenypálya Nyirád külterületén, a községtől délnyugati irányban kb. 5 km-re. **A versenypálya csak a keleti irányból a Tapolca-Nyirád közlekedési útról közelíthető meg, a bekötő utat tábla jelzi!**

GPS: É: 46 o 58’ 11”,K: 17 o 25’ 00”

## Általános feltételek, a pálya leírása

**Pálya leírása**

* Hely: Nyirád, Nyirád Racing Center
- Telefon: +36305208774
* Hosszúság: 1220m
- A pálya szélessége a rajtnál: 15m Szélesség: 12-16m
* A pálya összetétele: 48% murva 52% aszfalt

A pálya az óramutató járásával ellentétes!

A verseny a rallycross pálya nyomvonalán kerül megrendezésre, joker körön.

## A verseny tisztségviselői

Versenyigazgató: Csuri Zoltán

Versenytitkár: Gyuris Orsolya

Technikai ellenőr: Vigh Gábor

Időmérés és értékelés: Chronomoto Kft

Biztonsági főnök: Tápai István

Humán mentés: Hollósi és társai Bt

## Nevezés és biztosítás, kategóriák

A versenyre nevezni a mellékelt nevezési lap számítógéppel vagy nyomtatott betűvel olvashatóan, pontos, hiánytalan kitöltésével lehet, melyet a nyiradracing@gmail.com címre várunk.

**A nevezési díjat a helyszínen az adminisztratív átvétel alkalmával kell megfizetni.**

**Nevezési díj**: 20.000 ft – 55€ a külföldieknek

A fenti összeg tartalmazza a nevezési díjat és a depóhasználati jogot is. A feltűntetett díjak bruttó összegek.

**Biztosítás :** Minden versenyzőnek rendelkeznie kell versenyzői biztosítással. A nevezés részeként a versenyző részére a harmadik személlyel szembeni káresemény esetére versenyzői felelősségbiztosítást kell kötni. A biztosítás a rendezvény rajtjától lép életbe, és a verseny végéig, vagy kiesés, illetve kizárás pillanatában szűnik meg.

**Biztosítási díj: 1.900 ft** , mely az adminisztratív átvételen fizetendő.

**Kategóriák: Amatőr:** Junior **Licenc:** Junior:

H1 1600 ccm-ig H1 1600 ccm-ig

H2 1601- 2000 ccm H2 1601- 2000 ccm

H3 2001- 2500 ccm H3 2001- 2500 ccm

H4 2501+, turbo, 4wd H4 2501+, turbo, 4wd

Buggy Buggy

Női

# **Transponder**

A versenyen transponderes időmérés történik, minden versenyző számára kötelező a jeladó (transponder) használata. Azon versenyzők, akik nem rendelkeznek saját transponderrel 1.500 Ft-ért tudnak az adminisztratív átvételen bérelni. **A transpondereket a versenynap végén kérjük leadni a versenyirodán!!!**

## Verseny díjazása

Kategóriánként az 1-3. helyezett serleg- díjazásban részesül. Az esemény értékelésre kerül az Amatőr Kupasorozat Nyirád 2022 amatőr kupasorozatban éves összesítésében.

## Jogfenntartás és indulók felelőssége

A rendező jelen kiírás megváltoztatásának a jogát a verseny kezdetéig fenntartja, az alábbi feltételekkel: változás esetén a versenyzőket dátummal és sorszámmal ellátott végrehajtási utasítással tájékoztatja,

A résztvevők a nevezési lap aláírásával alávetik magukat a versenykiírás és a végrehajtási utasítások előírásainak. A versenyen való részvétel az indulók felelősségére történik. A versenyzők a nevezési ív aláírásával kijelentik, hogy a rendezővel szemben kártérítési igényt nem támasztanak, ill. kártérítési igényükről lemondanak.

## Környezetvédelmi előírások

Valamennyi versenyzőnek rendelkeznie kell, egy legalább 4x5 m-es műanyag fóliával, a csapat számára fenntartott helyen, ahol a verseny gépkocsin munkálatokat végeznek, azért, hogy elkerüljék az esetleges szivárgások, okozta szennyezéseket, valamint egy 150 literes szemetes zsákkal a hulladékok gyűjtésére.

## Biztonsági előírások

Minden versenyzőnek a saját depó területén el kell helyezni egy minimum 6 kg. töltésű, üzemképes poroltó készüléket. A depo területén a maximális sebesség 5 km/h. A versenyautó tesztelése és gumimelegítés csak a versenypályán engedélyezett. **A résztvevők mindegyikére kötelező érvényű az aktuális járványügyi szabályok betartása!**

## Ellenőrzések

**Adminisztratív ellenőrzések**

Csak a versenyzőnek kell megjelenniük az ellenőrzésen, amelyre az adminisztratív irodában kerül sor. Időtervet és pályarajzot minden versenyzőnek biztosítunk.

**Gépátvétel – Technikai ellőírások**

Minden résztvevő versenygépkocsinak meg kell jelennie a gépátvételen (gépátvételi helyiség) Minden olyan autó, amely a gépátvétel vége után érkezik, a rajtengedély megvonható. Az autó átvételével, a versenyző elismeri, hogy a gépjármű versenyzésre alkalmas.

Csak bukócsővel rendelkező autóval lehet rajthoz állni, zárt overálban és bukósisakban. Előírás a 4 pontos biztonsági öv (lejárt homológ engedélyezett). **Kötelező a porlámpa és a féklámpa**.

1. **Az** esemény **lebonyolítása**

A futamok távja: Időmérő edzés: 4 kör

 Előfutamok, döntő: 5 kör

A rajtbesorolás kategóriánként történik, a rajtelőkészítő csarnokban.

Edzés: Mindegyik versenyzőnek kötelező legalább egy kört teljesíteni az edzések során.

Előfutam: Versenyenként három előfutam kerül megrendezére. A három előfutamból legalább egy teljesítése kötelező. Az előfutamok eredménye határozza meg a döntő besorolását.

Döntő: A döntő besorolása az előfutamok alapján történik, mely szerint kategóriánként hat autó indulhat a döntőben.

Célbaérkezést követően, lassú tempóban a depóba kell hajtani, a sportbírók iránymutatása szerint.

Nyirád, 2022.06.21.

Nyirád Racing Center Kft